Aidan Drakard waqt X Factor u f'xena minn Ulied il-Lejl. Ritratt: Muntaġġ  Fost il-parteċipanti fit-tielet edizzjoni ta' X Factor Malta nsibu lil Aidan Drakard li bħalissa qed narawh fil-parti ta' Pietru, ħu Ġorġa, fis-serje Ulied il-Lejl li qed tixxandar fuq Net TV. Aidan għandu 17-il sena u ilu interessat f'X Factor Malta mill-ewwel edizzjoni. Madanakollu żamm lura minħabba l-istudji tiegħu. Aidan issa ħassu preparat u waqt l-audition ta' X Factor Malta huwa interpreta il-kanzunetta Leave A Light On ta' Tom Walker. Aidan impressjona lill-ġurija u saħansitra intqal li l-kantant żagħżugħ se jkollu fan base kbira ta' tfajliet. Wara li kiseb erbaa' iva mingħand Howard, Ira, Ivan u Philippa, lil Aidan Drakard issa se nkunu qed narawh fil-fażi li jmiss ta' X Factor Malta, dik tal-bootcamp. Aqra wkoll: Filmat: "Kanzunetta li tirrifletti l-identità awtentika Maltija" – Drakard